S-139/2012

Ár 2012, þriðjudaginn 13. mars, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 139/2012: Ákæruvaldið (A-kvk-nf B-kvk-nf Á-kvk-nf) gegn J-kk-þgf S-kk-þgf G-kk-þgf (S-kk-nf A-kk-nf S-kk-nf hrl), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 21. febrúar sl. á hendur ákærða, J-kk-þgf S-kk-þgf G-kk-þgf, kt. 000000-0000, Smáratúni 14, Selfossi, “fyrir eftirtalin brot:

I.

Líkamsárás, með því að hafa miðvikudaginn 25. ágúst 2010, fyrir utan lyftuinngang á 7. hæð Landsspítalans í Fossvogi í Reykjavík, slegið G, kt. 000000-0000, eitt högg með krepptum hnefa í andlitið með þeim afleiðingum að hún hlaut 2 cm langan skurð bæði innan á og utan á vörinni.

Telst þetta varða við 1. mgr. 217. gr. almennra hegningarlaga nr. 19/1940.

(007-2010-54592)

II.

Fíkniefnalagabrot, með því að hafa sunnudaginn 10. október 2010, inni á Hótel Barón við Barónsstíg 2-4 í Reykjavík, haft í vörslum sínum 0,49 gr. af maríhúana.

Telst þetta varða við 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

(007-2010-66251)

III.

Nytjastuld, með því að hafa þriðjudaginn 2. nóvember 2010 tekið bifreiðina MD-522 ófrjálsri hendi og til eigin nota, er hún stóð á bifreiðastæði við Hvolskóla á Hvolsvelli, og ekið henni í heimildarleysi til Reykjavíkur þar sem hann svo lagði henni í port bak við Laugaveg 33.

Telst þetta varða við 1. mgr. 259. gr. almennra hegningarlaga nr. 19/1940.

(031-2010-3506)

IV.

Hótun og brot á nálgunarbanni, með því að hafa þriðjudaginn 8. febrúar 2011, hringt þrisvar sinnum í vinnusíma G, þrátt fyrir bann Héraðsdóms Reykjaness frá 7. október 2010 við því að ákærði hringi í heima-, vinnu- eða farsíma hennar, og tjáð henni í einu símtalinu að hann myndi ganga í skrokk á henni ef hún myndi ekki láta fjölskyldu hans í friði, en hótunin var til þess fallin að vekja ótta hjá G um heilsu sína og velferð.

Telst þetta varða við 1. mgr. 232. gr. og 233. gr. almennra hegningarlaga nr. 19/1940, með áorðnum breytingum.

(007-2011-8243)

V.

Þjófnað, með því að hafa sunnudaginn 10. apríl 2011 stolið grilluðum kjúklingi að söluverðmæti 714 kr. úr verslun Hagkaupa í Smáralind í Kópavogi.

Telst þetta varða við 1. mgr. 244. gr. almennra hegningarlaga nr. 19/1940.

(007-2011-21418)

VI.

Þjófnað, með því að hafa föstudaginn 9. september 2011 stolið bol af gerðinni Nike Dri Fit að söluverðmæti 7.490 kr. úr verslun Fjölsports við Fjarðargötu 13 í Hafnarfirði.

Telst þetta varða við 1. mgr. 244. gr. almennra hegningarlaga nr. 19/1940.

(007-2011-55430)

VII.

Umferðarlagabrot, með því að hafa aðfaranótt sunnudagsins 4. desember 2011 ekið bifreiðinni JD-931 undir áhrifum áfengis (alkóhólmagn í útöndunarlofti mældist 0,52 mg/l) og sviptur ökuréttindum eftir Hafnargötu í Keflavík þar sem lögregla stöðvaði aksturinn.

Telst þetta varða við 1., sbr. 2. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987, með áorðnum breytingum.

(008-2011-12804)

Þess er krafist að ákærði verði dæmdur til refsingar, til greiðslu alls sakarkostnaðar, til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og til að sæta upptöku á 0,49 gr. af maríhúana samkvæmt heimild í 6. mgr. 5. gr. laga um ávana- og fíkniefni nr. 65/1974.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða hæfilega ákveðin fangelsi í 5 mánuði.

Dæma ber að ákærði skuli áfram vera sviptur ökurétti ævilangt.

Dæma ber ákærða til þess að sæta upptöku á 0,49 g af marijuana.

Dæma ber ákærða til þess að greiða verjanda sínum, S-kk-þgf A-kk-þgf S-kk-þgf hrl. 100.000 krónur í málsvarnarlaun að meðtöldum virðisaukaskatti.

Þá ber að dæma að ákærði greiði annan kostnað af málinu, 32.600 krónur.

DÓMSORÐ:

Ákærði, J-kk-nf S-kk-nf G-kk-nf, sæti fangelsi í 5 mánuði

Ákærði er sviptur ökurétti ævilangt.

Ákærði greiði verjanda sínum, S-kk-þgf A-kk-þgf S-kk-þgf hrl. 100.000 krónur í málsvarnarlaun og greiði jafnframt 32.600 krónur í annan sakarkostnað.

P-kk-nf G-kk-nf